gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3732, del 17-04-2000 (2000/2680)

Informació pública de la proposta de programa d'actuació integrada als carrers d'Haroldo Parres, Dr. Sapena i Sagra.
--------------------------------------------------------------------------------------------------------------------

### Dades del document

Número de DOGV
:   3732

Data del DOGV
:   17-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2680


Organisme emissor
:   Ajuntament d'Alacant

Tipus de document
:   Anunci

Informació pública de la proposta de programa d'actuació integrada als carrers d'Haroldo Parres, Dr. Sapena i Sagra. [2000/M2680]
  
L'Alcaldia Presidència, i en el nom d'aquesta, el regidor delegat d'Urbanisme, ha dictat amb data 14 de març de 2000, un decret pel qual resol sotmetre a informació pública, per un termini de 20 dies, comptats a partir del dia següent a la publicació d'aquest edicte en el Diari Oficial de la Generalitat Valenciana, la proposta de programa d'actuació integrada als carrers d'Haroldo Parres, Dr. Sapena i Sagra.
  
La documentació presentada consta d'una memòria de programa i d'un projecte d'urbanització.
  
L'àmbit de l'actuació comprén una superfície de terreny de 1.633,95 m2, entre els carrers d'Haroldo Parres, Dr. Sapena i Sagra.
  
L'expedient podrà ser examinat al Servei d'Urbanisme i Medi Ambient, carrer de Jorge Juan, número 1, 3.ª planta, i durant el termini indicat podran presentar-se al·legacions i alternatives tècniques.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que consideren convenients, al registre general d'aquest ajuntament, en plica tancada i amb la documentació que s'indica en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Una còpia de la instància que acompanye la dita documentació haurà de ser lliurada al Departament de Planejament Urbanístic en el moment que es presente.
  
L'acte d'obertura de pliques tindrà lloc en l'esmentat departament a les 10.00 hores de la següent data hàbil a la conclusió del termini per a presentar-les. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Cosa que es fa pública perquè en prengueu coneixement, de conformitat amb el que disposa l'article 46 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3821, del 24-08-2000 (2000/6078)

Notificació de la iniciació dels expedients sancionadors TTES.040499/1050 al 04563/1317.
----------------------------------------------------------------------------------------

### Dades del document

Número de DOGV
:   3821

Data del DOGV
:   24-08-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/6078


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la iniciació dels expedients sancionadors TTES.040499/1050 al 04796/1317. [2000/X6078]
  
De conformitat amb el que estableixen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es fa pública la notificació de l'acord d'inici dels expedients sancionadors que s'indiquen, instruïts pel Servei Territorial de Transports a les persones o entitats denunciades que, a continuació, s'indiquen, ja que havent intentat la notificació en l'últim domicili conegut, aquesta no s'ha pogut realitzar.
  
Els corresponents expedients es troben en el Servei Territorial de Transports, davant del qual tenen el dret d'al·legar per escrit el que en defensa seua consideren convenient, amb aportació de les proves que consideren oportunes, dins del termini de quinze dies hàbils comptadors des de l'endemà de la publicació del present en el Diari Oficial de la Generalitat Valenciana.
  
Una vegada transcorregut aquest termini sense que s'haja fet ús del dret per a formular al·legacions i/o presentar proves, es dictaran les oportunes resolucions.
Diari Oficial de la Generalitat Valenciana


Sumari del DOGV 3746, del 10-05-2000 (2000/3448)

Informació pública de la subhasta per a l'execució de l'obra de substitució d'aigua potable i repavimentació de la plaça de Salvador Giner.
-------------------------------------------------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/3448


Data del document
:   20-03-2000

Organisme emissor
:   Ajuntament de Carlet

Tipus de document
:   Anunci

Descriptors 

:   * Carlet
    * contracte d'obres

Informació pública de la subhasta per a l'execució de l'obra de substitució d'aigua potable i repavimentació de la plaça de Salvador Giner. [2000/S3448]
  
L'Ajuntament de Carlet, en sessió celebrada per la Comissió Municipal de Govern de data 15 de març de 2000, aprovà els expedients de contractació per a l'execució de les obres següents:
  
1. Objecte: substitució d'aigua potable i repavimentació de la plaça de Salvador Giner.
  
Forma d'adjudicació: subhasta oberta sense admissió prèvia.
  
Pressupost: 18.831.762 pessetes.
  
Termini d'execució: quatre mesos.
  
Garantia provisional: 734.705 pessetes.
  
Garantia definitiva: 4% del preu d'adjudicació.
  
Classificació del contractista: grup C, subgrups 4 i 6, grup I, subgrup 1. Categoria del contracte d).
  
Examen dels expedients: els plecs de condicions i documentació tècnica podran examinar-se a les dependències de l'Oficina Tècnica d'aquest ajuntament (c/ Assumpció de Ntra. Sra., 1-2n) durant el termini de presentació de proposicions, de les 08.00 a les 15.00 hores. Els 8 primers dies serviran d'exposició pública dels plecs, i s'entendran aprovats definitivament en cas de no presentar-se reclamacions.
  
Documents que han de presentar els licitadors: s'aportarà:
  
Sobre A: proposició econòmica.
  
Sobre B: capacitat per a contractar.
  
Tots dos en la forma determinada en els plecs de clàusules economicoadministratives particulars.
  
Termini de presentació de proposicions: es presentaran en el termini de 26 dies naturals comptadors des de l'endemà de la publicació d'aquest anunci en el Diari Oficial de la Generalitat Valenciana; si coincidix amb diumenge o festiu es prorrogarà fins al primer dia hàbil següent.
  
Lloc de presentació de proposicions: Registre d'Entrades d'aquest ajuntament (c/ Assumpció de Ntra. Sra., 1-1r).
  
Aquest anunci i allò que establix la clàusula 19 de les que regixen la present contractació (despeses a càrrec de l'adjudicatari), seran a càrrec del adjudicatari.
Diari Oficial de la Generalitat Valenciana


Sumari del DOGV 3670, del 20-01-2000 (2000/344)

Informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres ZA4-X07-26.2961. Nova estació d'enllaç, línies 1 i 4 del metro de València. Terme municipal de València.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3670

Data del DOGV
:   20-01-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/344


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres SA3-C63-24.3524. Nova estació d'enllaç, línies 1 i 4 del metro de València. Terme municipal de València. [2000/X344]
  
La Llei 16/1987, de 30 de juliol, d'Ordenació dels Transports Terrestres, estableix en l'article 13 que l'aprovació de projectes d'establiment de noves línies, millora o ampliació de les preexistents, comportarà la declaració d'utilitat pública o interès social i la urgència de l'ocupació a l'efecte de l'expropiació forçosa dels terrenys afectats per l'execució de les obres incloses en el projecte.
  
En conseqüència, se sotmet a informació pública la relació de béns i drets afectats, a l'efecte d'esmenar els possibles errors que s'hagen pogut produir en fer la relació dels béns i drets afectats per la urgent ocupació (art. 56 Reglament d'Expropiació Forçosa).
  
Termini: quinze dies hàbils, comptador des de l'endemà de la publicació del present anunci en el BOE.
  
Alçament d'actes prèvies a l'ocupació dels béns i drets afectats per l'expropiació forçosa.
  
Lloc: Ajuntament de València.
  
Dia Hora
  
10.02.2000 De 10.00 a 12.00
  
El present assenyalament serà notificat per cèdula als afectats, la relació dels quals es troba exposada en el tauler d'edictes de l'Ajuntament indicat i en la Conselleria d'Obres Públiques, Urbanisme i Transports, situada en l'avinguda Blasco Ibáñez, 50. A l'acte esmentat s'haurà de presentar el títol de propietat i l'últim rebut de contribució, per si és exigible.
  
Es comunica que el present anunci es publica als efectes que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999, per als interessats que consten com a desconeguts o el domicili dels quals no es coneix.
  
Informació:
  
Conselleria d'Obres Públiques, Urbanisme i Transports.
  
Alacant: c/ Itàlia, 12. Tel. 28 506 18 26.
  
Castelló: av. del Mar, 16. Tel. 718 96 20 64.
  
València: av. de Blasco Ibáñez, 50. Tel. 00 171 34 53.
Diari Oficial de la Generalitat Valenciana


Sumari del DOGV 3723, del 04-04-2000 (2000/2088)

RESOLUCIÓ de 8 de març de 2000, de l'Institut Valencià de Finances, per la qual anuncia l'emissió de pagarés de la Generalitat per un import de 78.952.157,00 euros, emissió de 8 de març de 2000.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2088


Data del document
:   08-03-2000

Organisme emissor
:   Institut Valencià de Finances

Tipus de document
:   Resolució

Descriptors 

:   * títol de crèdit
    * hisenda regional
    * deute públic

RESOLUCIÓ de 8 de març de 2000, de l'Institut Valencià de Finances, per la qual anuncia l'emissió de pagarés de la Generalitat per un import de 13.315.626,00 euros, emissió de 8 de març de 2000. [2000/A2088]
  
El Conveni de Col·laboració del programa d'emissió de pagarés de la Generalitat Valenciana regula i especifica les característiques de les emissions de pagarés de la Generalitat Valenciana.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998, de la Conselleria d'Economia, Hisenda i Administració Pública, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de deute de la Generalitat Valenciana en tram minorista.
  
Per això i d'acord amb la normativa exposada anteriorment, s'han adjudicat pagarés per un import de 97.185.486,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 adjudicat adjudicat
  
 (euros) (pessetes)
  
3 mesos 3.319.000,11 278.883.134
  
6 mesos 45.777.025,00 5.124.713.945
Diari Oficial de la Generalitat Valenciana


Sumari del DOGV 3778, del 23-06-2000 (2000/4596)

Notificacions pendents de la Delegació Especial de l'Agència Estatal d'Administració Tributària de Madrid.
----------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4596


Organisme emissor
:   Agència Estatal d'Administració Tributària. Delegación de Madrid

Tipus de document
:   Anunci

Notificacions pendents de la Delegació Especial de l'Agència Estatal d'Administració Tributària de Madrid. [2000/F4596]
  
En virtut del que estableix l'article 105 de la Llei 230/1963, de 28 de desembre, General Tributària, en la redacció que esmenta l'article 28 de la Llei de Mesures Fiscals, Administratives i de l'Ordre Social, Llei 66/1997, de 30 de desembre (BOE número 313, de 31 de desembre), i havent-se intentat la notificació dues vegades sense que aquesta s'haja pogut portar a terme per causes no imputables a l'administració tributària, per mitjà d'aquest anunci se cita els subjectes passius, obligats tributaris o representants que s'assenyalen en l'annex adjunt, per a tindre notificació per compareixença dels actes administratius derivats dels procediments que s'hi inclouen.
  
Les persones interessades o els seus representants hauran de comparéixer per a aquesta notificació en el termini de 10 dies hàbils comptats des de l'endemà de la seua publicació en el butlletí oficial corresponent, en horari de 09.00 a 14.00 hores, de dilluns a divendres, als llocs que en cada cas s'indica (vegeu la taula de l'annex 1).
  
Quan una vegada transcorregut aquest termini no hi hagueren comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.
  
Annex I
  
Òrgan responsable i lloc de compareixença
  
28118. - Administració de Colmenar Viejo - C/ Padre Claret, 15, 28550 Colmenar Viejo.
  
28144. - Administració d'El Escorial - Pl. Segovia, 1, 28706 El Escorial.
  
28885. - Administració de Torrejón de Ardoz - Cr. Loeches c/ V. Alcuñeza, 58, 28460 Torrejón de Ardoz.
  
28611. - Administració de Fuencarral - C/ Fermín Caballero, 66, 28718 Madrid.
  
28760. - Administració de Villa de Vallecas - C/ Puentelara, 8, 28135 Madrid.
  
28128. - Administració de Puente de Vallecas - C/ Manuel Arranz, c/ V. Cuelgamuros, 20, 28661 Madrid.
  
28137. - Dependència de Recaptació - C/ Guzmán el Bueno, 139, 28467 Madrid.
Diari Oficial de la Generalitat Valenciana


Sumari del DOGV 3733, del 18-04-2000 (2000/2972)

ORDRE de 4 de març de 2000, de la Conselleria de Cultura, Educació i Ciència per la qual es convoca el Premi de les Lletres de la Generalitat Valenciana per a 2000.
--------------------------------------------------------------------------------------------------------------------------------------------------------------------

### Dades del document

Número de DOGV
:   3733

Data del DOGV
:   18-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2972


Data del document
:   04-03-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * creació artística
    * distinció honorífica
    * premi cultural

ORDRE de 4 de març de 2000, de la Conselleria de Cultura, Educació i Ciència per la qual es convoca el Premi de les Lletres de la Generalitat Valenciana per a 2000. [2000/2972]
  
El Decret 247/1991, de 23 de desembre, del Consell de la Generalitat Valenciana (DOGV núm. 1.695, de 2 de gener de 1992), modificà el Decret 32/1986, de 10 de març, pel qual es va crear el Premi de les Lletres de la Generalitat Valenciana a fi de distingir i recompensar els autors valencians amb obres dedicades preferentment a la creació literària i a la difusió de la cultura.
  
En virtut de l'autorització reconeguda en la disposició final primera del Decret 247/1991, i fent ús de les facultats que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Convocar la concessió del Premi de les Lletres de la Generalitat Valenciana, dotat amb dos milions cinc-centes mil (2.500.000.) pessetes (15.025,30 euros), que es pagarà a càrrec de l'aplicació pressupostària 47.98.390.46.798.77 dins de la línia 413/000/00, d'acord amb les bases aprovades pel Decret 247/1991, de 23 de desembre, del Consell de la Generalitat Valenciana, pel qual es regula este premi.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'interposarà davant el conseller de Cultura, Educació i Ciència, en el termini d'un mes comptador des del dia següent al de la seua publicació.
  
b) El recurs contenciós administratiu es plantejarà davant el Tribunal Superior de Justícia de la Comunitat Valenciana en el termini de dos mesos comptadors des del dia següent al de la seua publicació.
  
València, 14 de març de 2000
  
El conseller de Cultura, Educació i Ciència
  
MANUEL TARANCÓN FANDOS
Diari Oficial de la Generalitat Valenciana


Sumari del DOGV 3715, del 23-03-2000 (2000/2203)

CORRECCIÓ d’errades de la Resolució de 20 de desembre de 1999, del conseller de Justícia I Administracions Públiques, per la qual s’aprova la bandera de l’Ajuntament d’Onil (Alacant).
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3715

Data del DOGV
:   23-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2203


Data del document
:   29-02-2000

Organisme emissor
:   Conselleria de Justícia i Administracions Públiques

Tipus de document
:   Correcció d'errades

Correcció d'errades

 Descriptors 

:   * Onil
    * municipi
    * bandera
    * administració local

CORRECCIÓ d'errades de la Resolució de 20 de desembre de 1999, del conseller de Justícia I Administracions Públiques, per la qual s'aprova la bandera de l'Ajuntament d'Onil (Alacant). [2000/M2203]
  
Detectada una errada en la Resolució de 20 de desembre de 1999, del conseller de Justícia i Administracions Públiques, per la qual s'aprova la bandera d'Onil (Alacant), publicada en el Diari Oficial de la Generalitat Valenciana número 3.673, de data 25 de gener de 2000, és procedent fer la correcció sigüent.
  
On diu:
  
«Bandera de proporcions 2:3. Losanjada par de blau i groc. En cadascun dels losanges blaus, un escudete groc. Al centre, un cercle amb les armes municipals, es a dir, d'atzur, un castell de quatre torres d'or, maçonat i aclarit de sable, terrassat de gules, acostat i sobremuntat per tres flors de lis d'or. »
  
Ha de dir:
  
«Bandera de proporcions 2:3. Losanjada par de blau i groc. En cadascun dels losanges blaus, un escudete groc. Al centre, escut municipal.»
Diari Oficial de la Generalitat Valenciana


Sumari del DOGV 3781, del 28-06-2000 (2000/4733)

Informació pública sobre la citació de compareixença a fi de notificar liquidacions per taxes sanitàries.
---------------------------------------------------------------------------------------------------------

### Dades del document

Número de DOGV
:   3781

Data del DOGV
:   28-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4733


Organisme emissor
:   Conselleria de Sanitat

Tipus de document
:   Anunci

Informació pública sobre la citació de compareixença a fi de notificar liquidacions per taxes sanitàries. [2000/S4733]
  
Segons que disposa l'article 105.6 de la Llei 230/1963, de 28 de desembre, General Tributària, en la redacció donada per l'article 28.1 de la Llei 66/1997, de 30 de desembre, i com que s'ha intentat la notificació a la persona interessada o al seu representant per dues vegades, sense que haja sigut possible per causes no imputables al centre gestor, es posa de manifest, mitjançant el present anunci, que estan pendents de notificar les liquidacions per taxes sanitàries que s'especifiquen a continuació:
  
 Per tot això, dispose que els subjectes passius, obligats tributaris indicats anteriorment, o els seus representants ben acreditats, hauran de comparéixer en el termini de 10 dies, comptadors des de l'endemà de la publicació de la present resolució en el Diari Oficial de la Generalitat Valenciana, de dilluns a divendres, en l'horari de 9.00 a 14.00 hores, en el centre gestor assenyalat per a cada número de liquidació, a fi de practicar la notificació de l'acte esmentat.
  
També s'adverteix les persones interessades que, si no compareixen en el termini esmentat, la notificació s'entendrà com a feta a tots els efectes legals des de l'endemà del venciment del termini assenyalat per a comparéixer.
  
València, 31 de maig de 2000.- El director general per als Recursos Humans i Econòmics: Alejandro Bañares Vázquez.
  
AVÍS
  
Jutjats de Primera Instància
  
 i Instrucció de Picassent
  
Amb motiu de la inauguració, el 23 de juny de 2000, del nou edifici dels jutjats de Primera Instància i Instrucció núms. 1 i 2 de Picassent, es posa en coneixement dels professionals i del públic en general que la posada en funcionament definitiva dels òrgans judicials amb seu en aquest edifici serà el pròxim 3 de juliol.
  
Per tot això, es publica la nova adreça i els telèfons.
  
Adreça: Baixada dels Jutjats, 1.
  
Telèfons:
  
Jutjat núm. 1 96 123 44 18
  
 96 123 43 17
  
Jutjat núm. 2 96 123 09 78
  
 96 123 09 92
  
Fax 96 123 07 78
  
 96 123 03 16
  
PROP - Deganat 96 123 06 07
  
SCNE - Registre Civil 96 123 38 98
  
Clínica mèdica forense 96 123 39 99
  
Fiscalia 96 123 09 58